
Opdateret strukturelt provenu fra øvrig selskabsskat 2019 


Det strukturelle provenu fra øvrig selskabsskat' er opdateret på baggrund af bl.a. 
en opdateret tidsperiode og med en mere detaljeret indregning af historiske æn- 
dringer i selskabsskatteprovenuet i medfør af diskretionære tiltag. Genberegningen 
af det strukturelle selskabsskatteprovenu giver anledning til en opjustering af det 
strukturelle niveau fra ca. 2,3 pct. af BNP til mellem 2,4 og 2,5 pct. af BNP i peri- 
oden 2019-2025, jf. figur 1. 


I det følgende beskrives beregningen af det strukturelle provenu fra øvrig sel- 
skabsskat, som er indregnet i skønnene for den strukturelle saldo i forbindelse 
med Danmarks Konvergensprogram 2019 (april 2019). 





Figur 1 
Provenu fra øvrig selskabsskat 

Kilde: Danmarks Statistik og egne beregninger. 


Genberegningen af det strukturelle provenu er foretaget på baggrund af et histo- 
risk gennemsnit af de faktiske indtægter fra selskabsskatten, ekskl. råstofindvin- 
ding, for den omtrent konjunkturneutrale periode 1996-2016, mens det tidligere 
strukturelle provenu var baseret på perioden 2000-2012. Siden den seneste opda- 
tering i 2014 er der i det aktuelle opdaterede provenu korrigeret særskilt for virk- 
ningen af diskretionær skattepolitik før der beregnes et strukturelt udgangspunkt. 


Beregningsforudsætninger er uddybet nedenfor. 





! Dys. ekskl. selskabskat af kulbrintevirksomhed og kulbrinteskat, der indgår i det strukturelle provenu fra 
aktiviteterne i Nordsøen. 

Diskretionær skattepolitik 

Det strukturelle provenu fra øvrig selskabsskat er et skøn over indtægterne i en 
normal konjunktursituation ved de til enhver tid gældende regler. For at be- 
stemme den underliggende strukturelle udvikling tages udgangspunkt i en bereg- 
ning af gennemsnittet for de faktiske indtægter (i den konjunkturneutrale periode 
fra 1996-2016) korrigeret for skønnede effekter af politiske tiltag, der har påvirket 
det faktiske provenu i perioden 1996-2016, før det underliggende strukturelle ni- 
veau beregnes som et gennemsnit af de faktiske provenuer”. 


Metodeopdateringen indebærer større udsving i de historiske år, hvilket afspejler, 
at de strukturelle virkninger af diskretionær politik er indregnet i de forskellige år. 
Af bilag 1 fremgår en oversigt over de væsentligste skattepolitiske tiltag vedrø- 
rende selskabsskatten i perioden. 


Genberegning af det strukturelle provenu 

Det genberegnede strukturelle provenu fra øvrig selskabsskat er opgjort på bag- 
grund af den konjunkturneutrale periode 1996-2016. Fratrukket diskretionær skat- 
tepolitik (gf. ovenfor) har det faktiske provenu i gennemsnit over denne periode ud- 
gjort ca. 3,7 pct. af BVT i selskaber ekskl. råstofindvinding, jf. tabel 2. 





Tabel 2 
Strukturelt provenu fra øvrig selskabsskat 


1996-2016 2000-2012 
(opdateret periode) (tidligere periode) 
Pct. af BVT i selskaber ekskl. råstofindvinding 
Gennemsnit af faktiske indtægter 4,6 4,4 
Gennemsnit af faktiske indtægter korrigeret for dis- 37 36 
kretionær skattepolitik å š 
Gennemsnitligt sammenvejet konjunkturgab over 0.0 0,17 


perioden (pct. af BNP) 





1) Da det hidtidige strukturelle provenu blev beregnet, skønnedes perioden 2000-2012 at udvise et 
gennemsnitligtkonjunkturgab på 0,0 pct. af BNP. På baggrund af nye oplysninger skønnes der nu et 
gennemsnitligt konjunkturgab på 0,1 pct. af BNP i perioden. 

Kilde: Egne beregninger og Danmarks Statistik. 


Når der tages højde for den gennemførte diskretionære politik skønnes det sam- 
lede strukturelle provenu til mellem 4,3 og 4,4 pct. af BVT i selskaber ekskl. rå- 
stofindvinding i perioden 2019-2025, jf. zabel 3. Det svarer til et opdateret skøn for 
det strukturelle provenu på mellem 2,4 og 2,5 pct. af BNP i samme periode. 





2 Korrektionen foregår i praksis ved, at den akkumulerede effekt af gennemført politik i de enkelte år i perio- 
den 1996-2016 fraregnes de faktiske indtægter, inden gennemsnittet af de faktiske provenuet i perioden be- 
regnes. Dette gennemsnit anvendes herefter til beregning af det strukturelle niveau i de enkelte år ved at til- 
lægge den akkumulerede effekt af gennemført politik for det givne år. I de endelige skøn for det strukturelle 
provenu i de enkelte historiske og fremadrettede år tillægges den marginale effekt af diskretionær skattepolitik 
i forhold til 2016. 

Tabel 3 
Beregning af nyt strukturelt provenu 


2019 2020 2021 2022 2023 2024 2025 


Pct. af BVT i selskaber ekskl. råstofindvinding 


Gennemsnit af faktiske indtægter '96-'16 korrigeret 


for diskretionær skattepolitik (1) SHU SHG 370 3,70 SEU 3,70 3,70 


Akkumuleret lovgivning 2016 (2) 0,63 0,63 0,63 0,63 0,63 0,63 0,63 
Lovgivning ift. 2016 (3) 0,03 0,02 -0,01 -0,02 -0,03 -0,04 -0,04 
Nyt strukturelt provenu (1+2+3) 4,36 4,35 4,32 4,31 4,30 4,29 4,29 
Pct. af BNP 

Nyt strukturelt provenu” 2,45 2,49 2,47 2,46 2,45 2,44 2,44 
Hidtidigt strukturelt provenu 2,32 2 37 2,34 2,33 2,31 2,30 2,29 
Difference 0,13 0,12 0,13 0,13 0,14 0,14 0,15 





Anm.: 1) Ved omregning fra BVT til BNP korrigeres der for det skønnede outputgab i de enkelte år, hvilket skyldes, 
at BNP er udtrykt i faktiske og ikke strukturelle termer. 
Kilde: Egne beregninger og Danmarks Statistik. 


Anvendelse af BVT i selskaber ekskl. råstofindvinding frem for BNP 

Det strukturelle provenu fra selskabsskatten er beregnet på baggrund af et histo- 
risk gennemsnit af de faktiske indtægter (korrigeret for diskretionær skattepolitik, 
Jf. ovenfor) som andel af BVT i selskaber ekskl. branchen råstofindvinding. BVT i 
selskaber vurderes at være en bedre approksimation for værdiskabelsen i de virk- 
somheder, som betaler selskabsskat (ekskl. selskabsskat af kulbrintevirksomheder) 
end BNP af to årsager: 


e  Kulbrintevirksomheder (approksimeret ved branchen ”råstofindvinding”) ind- 
går ikke i BVT i selskaber (ekskl. råstofindvinding), men indgår i BNP. 

e Enkeltmandsvirksomheder i husholdningssektoren samt offentlig forvaltning 
og service indgår ikke i BVT i selskaber (ekskl. råstofindvinding), men indgår i 
BNP. 


Betydningen af at fastlægge det strukturelle selskabsskatteprovenu som andel af 
BVT i selskaber ekskl. råstofindvinding skal ses i lyset af, at BVT i selskaber ekskl. 
råstofindvinding i perioden fra 1996-2016 er vokset mere end BNP, 77. figur 2-3. 
Det skyldes navnligt, at Nordsøproduktionen har været faldende, særligt i perio- 
den fra 2011 til 2016. På mellemlangt sigt forventes en periode med den modsatte 
udvikling, i takt med reetableringen af infrastrukturen i Nordsøen. På langt sigt 
forventes tendensen til, at BVT i selskaber ekskl. råstofindvinding udgør en større 
andel af BNP dog at fortsætte, hvilket skal ses i lyset af udfasningen af Nordsø- 
produktionen. 


Side 4 af 6 





Figur 2 
Udvikling i BNP samt BVT i selskaber ekskl. 
råstofindvinding 

Figur 3 
BVT i selskaber ekskl. råstofindvinding, som 
andel af BNP. 

Kilde: Egne beregninger. 

Bilag 1: Diskretionær skattepolitik 

Det fremgår af bilagstabel 1, at den besluttede diskretionære skattepolitik forven- 
tes at påvirke provenuet fra øvrig selskabsskat negativt frem mod 2025. Nedenfor 
er præsenteret konkrete politiske tiltag, som skønnes at have en indvirkning på sel- 
skabsskatteprovenuet efter 2019 samt udvalgte større initiativer, der skønnes at 
have haft indvirkning på selskabsskatteprovenuet siden 1993. 





Bilagstabel 1 
Virkning af diskretionær skattepolitik på provenuet fra øvrig selskabsskat, relativt til 2016 


2019 2020 2021 2022 2023 2024 2025 
Pct. af BVT i selskaber ekskl. Råstofindvinding 0,03 0,02 -0,01 -0,02 -0,03 -0,04 -0,04 





Kilde: Relevante lovforslag mv. siden 1993 og egne beregninger. 


Gennemført skattepolitik med marginal virkning efter 2019 


Påvirkningen af skattebasen af en stramning af afskrivningsreglerne i forbin- 
delse med en omlægning af selskabsbeskatningen i 2007 er aftagende over tid 
og trækker i retning af et lavere provenu fra selskabsskatten. 

Med Aftale om finansloven for 2012 er virksomheders fremførsel af underskud 
begrænset, således at de første 7,5 mio. kr. (2010-niveau) altid kan modregnes i 
positiv skattepligtig indkomst, og det resterende underskud højst kan ned- 
bringe den resterende indkomst med 60 pct. Udvidelsen af skattebasen er afta- 
gende over tid, hvilket isoleret set bidrager til et fald i provenuet. Som en del 
af samme aftale besluttedes det at justere rentefradragsbegrænsningsreglerne, 
hvilket indebærer, at en stigende andel af renteudgifter ikke kan fradrages i den 
selskabsskattepligtige indkomst. Konkret blev bundgrænsen hvorunder virk- 
somhederne altid kan fradrage renteudgifter låst fast nominelt, hvilket udvider 
skattebasen over tid. Det indebærer en marginal stigning i provenuet. 

Med Aftale om skattereform, juni 2012 lempes afskrivningsreglerne for virksom- 
hedernes investeringer i driftsmidler midlertidigt (investeringsvindue). Initiati- 
vet er forbundet med et fald i selskabsskattebasen på kort sigt og en normali- 
sering på længere sigt, hvilket bidrager til et svagt stigende provenu frem til 
2025. 

Med Aftale om finansloven for 2013 strammes afskrivningsreglerne for vindmøl- 
ler. Det medfører en stigning i selskabsskattebasen på kott sigt og en normali- 
sering på længere sigt, hvilket afspejler sig i provenuet fra selskabskatten. 

I forbindelse med Aftale om erhvervs- og iværksætterinitiativer af 12. november 2017 et 
der aftalt en gradvis forhøjelse af skattefradraget for forskning- og udviklings- 
aktiviteter fra 100 pct. til 110 pct. i 2026. Det er endvidere aftalt at forhøje 
grænsen for andelen af en medarbejders løn, der kan udbetales som medarbej- 
deraktier fra 10 til 20 pct. for alle virksomheder fra 2018 og til 50 pct. for nye, 
mindre virksomheder fra 2019. Tiltagene bidrager samlet set til et faldende 
provenu fra selskabsskatten i indfasningsperioden. 

Større selskabsskatteinitiativer siden 1993 


Selskabsskattesatsen blev i forbindelse med "Pinsepakken" i 1998 og igen i 
2000 nedsat fra 34 pct. til hhv. 32 pct. og 30 pct. Nedsættelserne blev finansie- 
ret af udvidelser i basen i form af en nettostramning af afskrivningsreglerne. 
Satsnedsættelserne skønnedes at bidrage til et varigt lavere provenu fra sel- 
skabsskatten med virkning umiddelbart efter indførelsen. Omlægningen i af- 
skrivningsreglerne skønnedes derimod at føre til et umiddelbart nettomerpro- 
venu, som gradvist udfases over en længere årrække (fremrykning af skatteind- 
tægterne). 

I 2005 blev selskabsskattesatsen nedsat til 28 pct. Nedsættelsen blev finansie- 
ret af en stramning af sambeskatningsreglerne for danske selskaber, der har 
datterselskaber i udlandet, på baggrund af anbefalinger fra sambeskatningsud- 
valget. Fuldt indfaset skønnedes virkningen af tiltagene at være en beskeden 
nettolempelse af selskabsbeskatningen. 

I 2007 blev selskabsskattesatsen nedsat til 25 pct. Samtidig blev afskrivnings- 
reglerne for bygninger og aktiver med lang levetid strammet yderligere. Der 
blev endvidere indført et loft over fradragsberettigede nettofinansieringsudgif- 
ter (rentefradragsbegrænsninger) og CFC-reglerne blev justeret. Det blev skøn- 
net, at der var tale om en varig nettostramning af selskabsbeskatningen idet 
der med ændringen af afskrivningsreglerne dog er tale om en fremrykning af 
skatteindtægten. 

I 2013 blev det vedtaget gradvist at nedsætte selskabsskattesatsen fra 2014 til 
2016 til det nuværende niveau på 22 pct. 


